Salut dit Herve !  Evel dre zegouezh, kavet em eus ar respont e LAVAR 8, dindan an diell KIS-216 m'en em c'houlenn GE (Guy Etienne) penaos dec'heriañ e Br. ar c'healioù diseurt a gaver dindan Gl. "fratrie".    Hag eñ da arnodiñ, etre traoù all, ar "gedrann" derv. Setu an arroud :    "Daou zanvez diskoulm a spurmantan  :    1) an eil diwar ar gedrann "derv" (hIw. derb, derbbrathir "breur gwir, dre ar gwad", Kb. derw "sicr, gwir" evel e-barzh cefnder(w), Br. kenderv, keniterv)...."    Ne rin nemet menegiñ ez eo an danvez diskoulm all unan diazezet war an termen "gwele" hag ivez n'eus kinniget netra resis a-benn ar fin en diell-se evit Gl. "fratrie".    Ma ne fazian ket, e vefe "kenderv" da gompren evel "kein gwir", "kein" o testeriañ amañ un orin boutin ha gwirion, daou "genderv" o vezañ,  evel ma ouzer, eus un hevelep lignez eeun.  Alan